'কেনেবাকৈ যদি কেন্দ্ৰীয় চৰকাৰে বিচৰামতে নাগৰিকত্ব বিলখন সংশোধন হ'বলৈ হয়, অসমীয়া জাতি আৰু অসমীয়াৰ অস্তিত্ব এই পৃথিৱীৰ পৰা নিঃশেষ হোৱাটো এইটোৱে হ'ব আৰম্ভণি।'-সুদুৰ ফ্ৰান্সৰ পৰা এই বুলি কলে ৰাজ্যৰ প্ৰসিদ্ধ চলচ্চিত্ৰ পৰিচালক জাহ্নু বৰুৱাই।
নাগৰিকত্ব সংশোধনী বিধেয়কৰ বিৰুদ্ধে ৰাজ্যৰ সৰ্বত্ৰ অব্যাহত থকা তীব্ৰ প্ৰতিবাদৰ মাজতে বিশ্বপ্ৰসিদ্ধ কাঁ চলচ্চিত্ৰ মহোৎসৱত অংশগ্রহণৰ উদ্দেশ্যে বৰ্তমান ফ্ৰান্সত থকা বৰুৱাই অসমৰ সংবাদ মাধ্যমলৈ প্ৰেৰণ কৰা এক বাৰ্তাত বিধেয়কখনৰ ঘোৰ বিৰোধিতা কৰে।
উল্লেখযোগ্য অসমীয়া মানুহৰ অস্তিত্ব প্ৰতি ভাবুকিস্বৰুপ এই বিধেয়কখনৰ বিৰোধিতা কৰি ৭ মে'ত গুৱাহাটীত অনুষ্ঠিত শুনানিত হাজাৰ-হাজাৰ লোকৰ লগতে শিল্পীসমাজৰো বহুকেইগৰাকী লোকে আহি সাক্ষ্য দিছিল।
তদুপৰি জুবিন গার্গ, কল্পনা পাটোৱাৰী, বাবুকে ধৰি শুনানিত উপস্থিত থাকিব নোৱৰা বহু শিল্পীয়েও ইয়াৰ বিৰুদ্ধে জোৰদাৰ প্ৰতিবাদ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
